hotchpotch/miracl-hf-unified huggingface dataset:
นาเดีย โคมานิชี
นาเดีย โคมานิชี () เกิดเมื่อวันที่ 12 พฤศจิกายน ค.ศ. 1961 เป็นนักยิมนาสติกชาวโรมาเนีย ผู้ชนะรางวัลเหรียญทองโอลิมปิกมาแล้ว 5 ครั้ง และเป็นคนแรกที่สามารถทำคะแนนได้เต็ม 10 (กรรมการ 7 คน ให้คะแนน 10 เต็มทุกคน) เป็นคนแรกของโลก ในโอลิมปิก 1976 ซึ่งทำให้สกอร์บอร์ดที่ไม่ได้รองรับตัวเลขหลักสิบใช้การไม่ได้ ตัวเลขคะแนนของเธอจึงออกมาเป็น 1.00
คีตาญชลี
คีตาญชลี (; ) มีความหมายว่า "song offerings" หรือ "prayer offering of song" เป็นกวีนิพนธ์ภาษาอังกฤษ จำนวน 103 บท ของรพินทรนาถ ฐากูร ซึ่งแปลจากต้นฉบับภาษาเบงกาลี ก่อนที่ท่านจะเดินทางมาประเทศอังกฤษในปี ค.ศ. 1912 ต้นฉบับตีพิมพ์เป็นครั้งแรกในปี ค.ศ. 1913 เขียนบทนำโดย วาย. บี. ยีตส์ และได้รับความนิยมอย่างสูง ทำให้ท่านได้รับรางวัลโนเบลสาขาวรรณกรรม ในปีนั้น (พ.ศ. 2456) นับเป็นชาวเอเชียคนแรก และคนแรกที่ไม่ได้เป็นชาวยุโรป ที่ได้รับรางวัลโนเบล
คีตาญชลี ได้รับการแปลเป็นภาษาไทยโดย กรุณา กุศลาศัย ตีพิมพ์ครั้งแรกในปี พ.ศ. 2512
หญ้ามิสแคนทัส
หญ้ามิสแคนทัส (ชื่อสกุลทางวิทยาศาสตร์ Miscanthus) เป็น สกุล (genus) ของหญ้าพืชหลายปี ประมาณ 15 ชนิด มีถิ่นกำเนิดในถิ่นกึ่งโซนร้อนของแอฟริกาและเอเซียใต้ โดยมีหญ้ามิสแคนทัสชนิดไซเนนซิส หรือ "หญ้าซูซูกิ" ("M. sinensis") ชนิดเดียวที่สามารถขึ้นเหนือขึ้นไปได้ในเขตอบอุ่นของเอเชียตะวันออก
ชนิดที่เลือก
"ดูบทความหลักที่ หญ้ามิสแคนทัสช้าง"
เป็นหญ้าพันธุ์ผสมเป็นหมัน (sterile hybrid) ระหว่าง "M. sinensis" และ "M. sacchariflorus" "หญ้ามิสแคนทัสช้าง" (Miscanthus giganteus) หรือ "E-grass" ได้ถูกนำมาทดลองเป็นเชื้อเพลิงชีวภาพในยุโรปมาตั้งแต่ต้นคริสต์ศตวรรษ 1980 (ตั้งแต่ประมาณ พ.ศ. 2525) หญ้าชนิดนี้สามารถขึ้นได้สูงกว่า 3.50 เมตร และมีน้ำหนักแห้งในฤดูเก็บเกี่ยวมากถึง 10 ตัน/เอเคอร์ หรือ 4 ตัน/ไร่ บางครั้งมีการเรียกหญ้าชนิดนี้ว่า "หญ้าช้าง" (Elephant Grass) ซึ่งไปสับสนกับหญ้าแอฟริกา ("Pennisetum purpureum") ซึ่งเรียกว่า "หญ้าช้าง" เช่นกัน
ด้วยการเจริญเติบโตที่รวดเร็ว มีส่วนประกอบแร่ธาตุที่น้อยและมีชีวมวลที่สูงของหญ้ามิสแคนทัสช้างนี้ทำให้มักกลายเป็นตัวเลือกที่นิยมมาใช้ผลิตเชื้อเพลิงชีวภาพ หลังการเก็บเกี่ยวแล้ว ยังสามารถนำส่วนที่เหลือมาใช้เป็นเชื้อเพลิงสำหรับการทำความร้อนและต้มไอน้ำสำหรับเทอไบน์ผลิตไฟฟ้าได้ด้วย ผลการปลดปล่อย CO มีค่าเท่ากับปริมาณของ CO ที่ต้นหญ้าดูดจากบรรยากาศมาใช้ในช่วงการเจริญเติบโต ดังนั้นจึงนับได้ว่าหญ้ามิสแคนทัสช้างเป็นกลางในกระบวนการก๊าซเรือนกระจกโดยไม่นับการปลดปล่อย CO จากเชื้อเพลิงซากดึกดำบรรพ์ที่อาจเกิดขึ้นในช่วงการปลูก การให้ปุ๋ยหรือการเก็บเกี่ยว รวมทั้งการขนส่งถึงจุดการใช้งาน เมื่อนำมาผสมกับถ่านหินในอัตรา 50%-50% ก็สามารถใช้ได้ในโรงไฟฟ้าถ่านหินที่มีอยู่เดิมได้เลยโดยไม่ต้องทำอะไรเพิ่ม
หญ้ามิสแคนทัสซูซูกิเป็นพืชทางการค้าสำหรับปลูกเป็นไม้ประดับ มีชื่อเรียกในประเทศญี่ป่นว่า "หญ้าซูซูกิ" (すすき) ซึ่งนิยมปลูกเป็นต้นไม้สัญญลักษณ์ในช่วงปลายฤดูร้อน ได้มีการกล่าวถึงไว้ในกวีนิพนธ์เก่าแก่ของญี่ปุ่น (เล่มที่ 8 พ.ศ. 2018) ว่าเป็นพืช 1 ใน 7 ของสมุนไพรฤดูใบไม้ร่วง "(akinonanankusa)" รวมทั้งการใช้เป็นเดือนที่ 8 ใน"ไพ่ฮานาฟูดา (hanafuda)" ซึ่งเป็นไพ่โบราณของญี่ปุ่น นอกจากนี้หญ้าซูซูกิยังมีคุณสมบัติในการใช้ทำเยื่อสำหรับทำกระดาษได้เป็นอย่างดีอีกด้วย
คีตาญชลี (แก้ความกำกวม)
คีตาญชลี สามารถหมายถึง
คูล (เสิร์ชเอนจิน)
คูล (Cuil) เป็นเสิร์ชเอนจินที่จัดเรียงหน้าเว็บตามเนื้อหาและแสดงผลการค้นหาค่อนข้างละเอียดกว่าปกติ และหลาย ๆ ครั้งก็แสดงพร้อมรูปเล็ก ๆ คูลอ้างว่ามีดัชนีข้อมูลมากกว่าเสิร์ชเอนจินใด ๆ ด้วยจำนวน 120,000 ล้านหน้าเว็บ เปิดให้บริการเมื่อ 28 กรกฎาคม พ.ศ. 2551
ธัมมิกประชาธิปไตย
ธัมมิกประชาธิปไตย หมายถึง ประชาธิปไตยที่ประกอบด้วยธรรมที่ครบวงจรกล่าวคือ ด้านการศึกษา การปกครอง เศรษฐกิจ และการประเมินผลต้องประกอบด้วยธรรมทั้งหมด ซึ่งเกิดมาจากการบูรณาการโดยดุลยภาพของโอวาทปาติโมกข์ พุทธทาสปณิธาน เศรษฐกิจพอเพียง 
ธัมมิกประชาธิปไตยที่มีความสมบูรณ์ทั้งระบบโดยสอดคล้องกับโอวาทปาติโมกข์ พุทธทาสปณิธาน และเศรษฐกิจพอเพียง โดยแบ่งเป็น 4 ด้าน ดังนี้
การศึกษาวิถีพุทธ เป็นการศึกษาตามหลัก ศีล สมาธิ ปัญญาจนสามารถเปลี่ยนปุถุชนให้เป็นกัลยาณชนคือคนใจสูง รู้สึกรับผิดชอบส่วนรวมเช่นกินขนมในรถแล้วไม่ทิ้งถุงพลาสติกข้างถนนเป็นต้น แม้จะไม่ถึงขั้นเป็นอริยชน แต่ก็ได้ชื่อว่า ฆราวาสวิถีพุทธ หรือธัมมิกฆราวาส ฝึกฝนตนด้วยศีล สมาธิ ปัญญา จนกลายเป็นฆราวาสวิถีพุทธหรือธัมมิกฆราวาส คือเปลี่ยนจากปุถุชนเป็นกัลยาณชน
การปกครองวิถีพุทธ ฆราวาสวิถีพุทธเลือกสมาชิกสภาผู้แทนราษฎรวิถีพุทธจากพรรคการเมืองวิถีพุทธเพื่อสร้างรัฐสภาวิถีพุทธ บุคคลที่ประกอบด้วยธรรมหรือบุคคลวิถีพุทธนั้นมีกุศลกรรมบถ 10 เป็นตัวชี้วัด จึงจะสามารถสร้างธัมมิกนิติบัญญัติ ธัมมิกบริหารและธัมมิกตุลาการให้เป็นไปได้ในทางปฏิบัติ
เศรษฐกิจวิถีพุทธ เศรษฐกิจพอเพียงที่คนมีความสุข ชุมชนพึ่งตนได้ ธรรมชาติยั่งยืนพอประมาณ มีเหตุมีผล และมีภูมิคุ้มกันบนฐานของความรู้คู่คุณธรรม
การประเมินผลวิถีพุทธ จำแนกได้ 4 ประการ
คีตาญชลี (วงดนตรี)
คีตาญชลี เป็นวงดนตรีเพื่อชีวิต ประกอบด้วยสมาชิกสองคน คือ สมศักดิ์ อิสมันยี (อ๊อด) และ สุรินทร์ อิสมันยี (ริน) สองสามีภรรยาชาวเพชรบุรี เดิมใช้ชื่อว่า วง "สายทิพย์" ต่อมาได้เปลี่ยนชื่อเป็น "คีตาญชลี" ตามชื่อกวีนิพนธ์ของรพินทรนาถ ฐากูร กวีชาวอินเดีย มีความหมายว่า "คารวะด้วยเสียงเพลง"
ผลงานที่มีชื่อเสียง คือเพลง "อยากให้ความรักแก่คนทั้งโลก" "นกเขาเถื่อน" และ "แสงดาวแห่งศรัทธา"
ปัจจุบัน วงคีตาญชลีประกอบด้วย สมศักดิ์ และ สุรินทร์ อิสมันยี และบุตรสาวอีกสามคนร่วมเล่นดนตรี คือ อัญชลี อิสมันยี (น้ำ) บุตรสาวคนโตเล่นซอ คนรอง วาทิตา อิสมันยี(ข้าว) และคนสุดท้อง ภารวี อิสมันยี(เกลือ) เล่นไวโอลิน
"เสียงจากคีตาญชลี (พ.ศ. 2527)
"ใบไม้ที่หายไป (พ.ศ. 2533)
"คีตาญชลี & ยูโซ โทโยดะ(Live in Japan 1991)
"คู่เท่ห์ (พ.ศ. 2534)
"คนจนเกะกะ (พ.ศ. 2537)
"ด้วยรักและแรงศรัทธา (บันทึกการแสดงสด 15 ปี คีตาญชลี) (พ.ศ. 2543)
"26 ปี คีตาญชลี ชุด 1 (รวมผลงาน) (พ.ศ. 2551)
26 ปี ฆีตาญชลี ชุด 2 (พ.ศ. 2551)
เพื่อนกันเฉพาะวันพระ
ภาพยนตร์เรื่อง เพื่อนกันเฉพาะวันพระ หรือชื่อในภาษาอังกฤษว่า Ghost College Of Fine Arts เคยออกฉายเมื่อวันที่ 10 เมษายน พ.ศ. 2551 จัดจำหน่ายโดย โมโน ฟิลม์ ทำรายได้รวม 2.1 ล้านบาท
โรเจอร์ แรบบิท ตูนพิลึกโลก
ฮูเฟรมด์โรเจอร์แรบบิท เป็นภาพยนตร์การ์ตูนสหรัฐอเมริกา เป็นการรวบรวการ์ตูนทั้ง ดิสนีย์ และ ลูนีย์ ทูนส์ เป็นภาพยนตร์ประเภท ตลก/ผจญภัย ออกฉายในปี ค.ศ. 1988 กำกับโดย Robert Zemeckis และ Richard Williams
สัญชัย กัลยาณมิตร
พลโทสัญชัย กัลยาณมิตร เกิดเมื่อวันที่ 14 ตุลาคม พ.ศ 2497 อดีตแม่ทัพภาคที่ 2 เกิดที่จังหวัดลำปาง เป็นบุตรคนสุดท้องในจำนวน 8 คนของ พันโทศรี (เป็นบุตรของ พระยาสุจริตรักษา (เชื้อ) โดยมีทวด คือ หลวงเดชนายเวร (ทองอยู่) และนางเพ็ญแก้ว กัลยาณมิตร มีชื่อเล่นว่า เปี่ยม เป็นนักเรียนโรงเรียนเตรียมทหาร รุ่น 13, โรงเรียนนายร้อยพระจุลจอมเกล้า รุ่น 24, วิทยาลัยป้องกันราชอาณาจักร รุ่น 49 และปริญญาโทจากสถาบันบัณฑิตพัฒนบริหารศาสตร์ ( CCKK )
พล.ท.สัญชัย สมรสกับ คุณหญิง วิชุนารถ กัลยาณมิตร (วรวรรณ ณ อยุธยา) มีบุตรสาวและบุตรชาย 2 คน คือ นางสาวสุตาภัญ กัลยาณมิตร และ เด็กชาย ชนกชนม์ กัลยาณมิตร
พล.ท.สัญชัย เริ่มรับราชการเมื่อ พ.ศ. 2518 เป็นผู้บังคับบัญชา กองพันทหารม้าที่ 26 กรมผสมที่ 4 เคยดำรงตำแหน่งเป็นผู้บังคับกองพันทหารม้าที่ 28 กรมทหารราบที่ 2, ผู้บังคับกองพันทหารม้าที่ 14 และกรมทหารราบที่ 19
พล.ท.สัญชัย ดำรงตำแหน่งผู้บัญชากองพลกองพลทหารม้าที่ 26 เมื่อ พ.ศ. 2542, ตำแหน่งแม่ทัพน้อยที่ 2 เมื่อ พ.ศ. 2545 ,ดำรงตำแหน่งแม่ทัพภาคที่ 2 เมื่อ พ.ศ. 2550 และปัจจุบันเป็นผู้ช่วยกองบัญชาการกองเลขานุการกองทหารบก
ต้นตระกูลกัลยาณมิตร คือ เจ้าพระยานิกรบดินทร์ (เจ้าสัวโต) เป็นบุตรของ หลวงพิไชยวารี (มั่ง แซ่อึ้ง) ซึ่งเป็นชาวจีนฮกเกี้ยน ที่จั๋นกัวยิม เมืองเอ้หมึง ประเทศจีน
ขณะนั้น มั่ง แซ่อึ้ง ได้เข้ามาพึ่งพระบรมโพธิสมภารพระเจ้ากรุงธนบุรี ในฐานะพ่อค้าเรือสำเภา ค้าขายรุ่งเรือง ได้เป็นคุณหลวงในรัชกาลที่ 1 มีบุตร 2 คน คือ เจ้าสัวโต และเจ้าสัวต่วน
เจ้าพระยานิกรบดินทร์ เป็นขุนนางในพระบาทสมเด็จพระนั่งเกล้าเจ้าอยู่หัว ทรงไว้วางพระราชหฤทัยเป็นอันมาก เพราะแต่เดิมเมื่อพระองค์ยังไม่ขึ้นครองราชสมบัตินั้น เจ้าสัวโตถือเป็นขุนนางผู้ใกล้ชิด และทำราชการอยู่ในกรมท่า ดูแลการค้าขายเรือสำเภาเป็นที่รุ่งเรือง เป็นที่พอพระทัยเป็นอย่างมาก
และเจ้าพระยานิกรบดินทร์ ตำแหน่งสุดท้ายเป็นถึงสมุหนายก (ดูแลหัวเมืองฝ่ายเหนือ) อีกทั้งยังถือเป็นเสนาบดีผู้ใหญ่คนหนึ่งที่มีบทบาทสำคัญในการอัญเชิญรัชกาลที่ 4 ขณะที่ยังผนวชอยู่ขึ้นเถลิงราชสมบัติอีกด้วย
ขณะที่ หลวงเดชนายเวร (ทองอยู่) ทวดของ พล.ท.สัญชัย มีบทบาทสำคัญในการเจริญราชไมตรีกับประเทศอังกฤษช่วงรัชกาลที่ 4 (ช่วงปี 2400 ) โดยเป็นผู้กำกับเครื่องราชมงคลบรรณาการไปยังประเทศอังกฤษ กับคณะราชทูตสยามชุดนั้นด้วย ซึ่งรัชกาลที่ 4 ทรงมีพระราชหัตถเลขาเกี่ยวกับอาการป่วยของเจ้าพระยานิกรบดินทร์ พระราชทานแก่นายพิจารณ์สรรพกิจ (ยศขณะนั้น) รวม 10 กว่าฉบับ
ส่วนที่มาของนามสกุล 'กัลยาณมิตร' เกิดจากเมื่อครั้งเจ้าสัวโต เป็นพระยาราชสุภาวดี มีศรัทธาสร้างวัดถวายรัชกาลที่ 3 และด้วยความจงรักภักดี เช่น 'มิตรแท้' ทำให้รัชกาลที่ 3 ได้พระราชทานวัดนามว่า วัดกัลยาณมิตรวรมหาวิหาร (ตั้งอยู่ปากคลองบางกอกใหญ่)
อีกทั้งรัชกาลที่ 4 โปรดเกล้าฯ พระราชทานบรรดาศักดิ์เจ้าสัวโต เป็น 'เจ้าพระยานิกรบดินทร์มหินธรมหากัลยาณมิตร' และรัชกาลที่ 5 โปรดเกล้าฯ พระราชทานบรรดาศักดิ์ให้เจ้าสัวรอด เป็น 'เจ้าพระยารัตนบดินทร์มหินธรมหากัลยาณมิตร' จึงทำให้รัชกาลที่ 6 มีพระราชดำรัสกับเจ้าพระยาสุรสีห์วิสิษฐศักดิ์ (เชย) ว่า
"พวกเจ้าพระยาสุรสีห์เป็นวงษ์กัลยาณมิตร ทั้งในสร้อยนามเจ้าพระยานิกรบดินทร์ เจ้าพระยารัตนบดินทร์ และของเจ้าพระยาสุรสีห์เองก็มีกัลยาณมิตรเป็นที่ปรากฏอยู่แล้ว" จึงได้พระราชทานนามสกุลด้วยลายพระหัตถ์เป็นหลักฐาน
เหยา หมิง
เหยา หมิง () เกิดเมื่อวันที่ 12 กันยายน ค.ศ. 1980 เป็นนักบาสเกตบอลอาชีพชาวจีน เล่นให้กับทีมฮิวสตัน รอกเก็ตส์ ในเอ็นบีเอ เขายังเป็นนักกีฬาที่สูงที่สุดในเกมรวมดาราเอ็นบีเอ ด้วยความสูง 7 ฟุต 6 นิ้ว (229 ซม)
เหยา เกิดในเซี่ยงไฮ้ ประเทศจีน เริ่มเล่นให้กับ Shanghai Sharks เมื่อตอนวัยรุ่น และเล่นให้กับ Chinese Basketball Association (CBA) เป็นเวลา 5 ปี และได้เป็นแชมป์ในปีสุดท้าย เขาเริ่มเข้าใน NBA Draft ในปี 2002 หลังจากนั้นได้มีการต่อรองกับ CBA และ Sharks จนได้เป็นส่วนหนึ่งในฮิวสตัน รอกเก็ตส์ เขาได้รับตำแหน่งเป็นเซ็นเตอร์ จนได้รางวัลผู้เล่นดาวรุ่งในปี 2002 และติดทีมรวมดาราในปี 2003-2004
เหยาแต่งงานกับเย้ ลี้ อดีตนักบาสเกตบอลทีมชาติจีน เขายังเป็นนักกีฬาที่มีชื่อเสียงที่สุดคนหนึ่งในจีน มีสินค้าสนับสนุนเขาหลายบริษัท และเป็นคนดังที่รวยที่สุดในจีน 5 ปีติดต่อกัน ชีวิตในเอ็นบีเอของเขายังถูกสร้างให้เป็นหนังสารคดีที่ชื่อว่า "Yao: A Life in Two Worlds"
หญ้ามิสแคนทัสช้าง
หญ้ามิสแคนทัสช้าง (Miscanthus giganteus) เป็นหญ้ามิสแคนทัสชนิดพืชหลายฤดูชนิดหนึ่ง (perennial grass) ขนาดใหญ่ (ที่สามารถสูงได้ถึง 4 เมตร) ที่นำมาใช้ในการผลิตเชื้อเพลิงชีวภาพ ปัจจุบันมีการผลิตเชิงการค้าในสหราชอาณาจักรซึ่งกำลังเป็นที่ต้องการของตลาดที่เพิ่มกำลังเพิ่มอย่างรวดเร็ว นอกจากการใช้เป็นเชื้อเพลิงสำหรับผลิตไฟฟ้าและความร้อนที่มีราคาประหยัดแล้ว หญ้ามิสแคนทัสช้างยังเป็นพืชที่เป็นมิตรต่อสิ่งแวดล้อมอีกด้วย ด้วยระบบรากที่มีขนาดใหญ่มันจึงสามารถหาอาหารได้ดีกว่า นอกจากนี้ลำต้นส่วนล่างที่สูงยังใช้เป็นที่อยู่อาศัยของสัตว์ต่างๆ ตามธรรมชาติได้ดีด้วย การให้ผลผลิตต่อไร่ที่สูงและไม่ต้องการการดูแลมาก หญ้ามิสแคนทัสช้างจึงมีความเหมาะสมมากในการเก็บกักคาร์บอนและใช้ในการสร้างดิน
การวิจัยเชิงทดลองที่ทำในสหรัฐฯ และไอร์แลนด์กำลังก้าวหน้าไปได้ดีมากในการใช้หญ้ามิสแคนทัสช้างเป็นแหล่งชีวมวลสำหรับผลิตพลังงานทั้งเพื่อการเผาโดยตรงและเพื่อผลิตแอลกอฮอล์จากเซลลูโลส หรือเป็นเชื้อเพลิงชีวภาพชนิดอื่น
มานิตย์ จิตต์จันทร์กลับ
นายมานิตย์ จิตต์จันทร์กลับ แกนนำและที่ปรึกษาแนวร่วมประชาธิปไตยต่อต้านเผด็จการแห่งชาติ (นปช.) สมาชิกสภาผู้แทนราษฎร ระบบสัดส่วน พรรคเพื่อไทย และอดีตอธิบดีผู้พิพากษาศาลอาญา
นายมานิตย์ เกิดวันที่ 24 มิถุนายน พ.ศ. 2481 จบการศึกษาปริญญาตรี นิติศาสตร์บัณฑิต มหาวิทยาลัยธรรมศาสตร์ และ วุฒิเนติบัณฑิตไทย เคยดำรงตำแหน่งอธิบดีผู้พิพากษาศาลอาญา และผู้พิพากษาหัวหน้าคณะในศาลฎีกา ต่อมาในกรณีวิกฤตตุลาการในปี พ.ศ. 2535 นายมานิตย์ถูกปลดจากตำแหน่งอธิบดีผู้พิพากษาศาลอาญา ภายหลังได้รับการอภัยโทษ และกลับเข้ารับราชการ หลังจากเกษียณอายุแล้ว ยังดำรงตำแหน่งเป็นผู้พิพากษาพิเศษ และที่ปรึกษากฎหมายพรรคไทยรักไทย
ในปี พ.ศ. 2549 นายมานิตย์ ได้มีบทบาทในการวิพากษ์วิจารณ์การทำงานของศาล ในคดีของคณะกรรมการการเลือกตั้ง (กกต.) ชุด พล.อ.วาสนา เพิ่มลาภ และในปี พ.ศ. 2550 นายมานิตย์ได้วิพากษ์วิจารณ์การทำงานของตุลาการรัฐธรรมนูญ ในการตัดสินคดียุบพรรคไทยรักไทย หลังจากนั้น นายมานิตย์ ได้เข้าเป็นแกนนำกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อต่อต้านการรัฐประหารของ คปค.
ต่อมาในปี พ.ศ. 2551 นายสมัคร สุนทรเวช อดีตนายกรัฐมนตรี ตัดสินใจลาออกจากตำแหน่งสมาชิกสภาผู้แทนราษฎร แบบสัดส่วน นายมานิตย์จึงเลื่อนขึ้นไปดำรงตำแหน่งแทนนายสมัคร
ในปี พ.ศ. 2554 ได้รับตำแหน่งที่ปรึกษารัฐมนตรีว่าการกระทรวงวิทยาศาสตร์และเทคโนโลยีในรัฐบาลของ ยิ่งลักษณ์ ชินวัตร
พระเจ้าบรมวงศ์เธอ กรมพระพิทักษเทเวศร์
พระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ (18 เมษายน พ.ศ. 2341 - 16 เมษายน พ.ศ. 2406) ประสูติเมื่อวันพุธ เดือน 6 ขึ้น 4 ค่ำ ปีมะเมีย สัมฤทธิศก จุลศักราช 1160 ตรงกับวันที่ 18 เมษายน พ.ศ. 2341 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาศิลา ทรงเป็นต้นราชสกุลกุญชร
พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นพิทักษเทเวศร์ และโปรดให้ทรงว่ากรมม้า
ในวันที่ 25 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น กรมพระพิทักษเทเวศร์ นเรศรราชรวิวงศ์ อิศวรพงศพิพัฒนศักดิ อุดมอรรควรยศ วงศประนตนาถนเรนทร์ พาหเนนทรบพิตร และโปรดเกล้าฯ ให้กำกับกรมคชบาลเพิ่มอีกกรมหนึ่ง
สิ้นพระชนม์ในรัชกาลที่ 4 เมื่อวันพฤหัสบดี เดือน 5 แรม 13 ค่ำ ปีกุน เบญจศก จุลศักราช 1225 ตรงกับวันที่ 16 เมษายน พ.ศ. 2406 พระชันษา 65 ปี
แก๊งค์สี่ขา ข้ามป่ามาป่วนเมือง
แก๊งค์สี่ขา ข้ามป่ามาป่วนเมือง () เป็นภาพยนตร์คอมพิวเตอร์แอนิเมชันคอม ในปี ค.ศ. 2006 สร้างจากการ์ตูนในชื่อเดียวกันของยูไนเต็ดมีเดีย กำกับโดยทิม จอห์นสัน, คารีย์ เคิร์กแพทริก และสร้างโดยบอนนี อาร์โนลด์ ออกฉายในสหรัฐอเมริกาเมื่อวันที่ 19 พฤษภาคม ค.ศ. 2006 สร้างโดยสตูดิโอดรีมเวิร์กแอนิเมชัน จัดจำหน่ายผ่านพาราเมาต์พิกเจอส์
ภูมิทัศน์ประหยัดพลังงาน
ภูมิทัศน์ประหยัดพลังงาน (อังกฤษ: Energy-efficient landscaping) เป็นงานออกแบบภูมิสถาปัตยกรรมประเภทหนึ่งที่มีความมุ่งหมายเพื่อลดการใช้พลังงาน ซึ่งมีข้อแตกต่างที่ชัดเจนระหว่างพลังงานที่ใช้ในการผลิตวัสดุและการก่อสร้างงานภูมิทัศน์และพลังงานที่ใช้ในระหว่างการใช้งานและการดูแลรักษา
เทคนิคในการออกแบบรวมถึง:
เทคนิคภูมิทัศน์ประหยัดพลังงาน รวมถึงการใช้วัสดุท้องถิ่นเพื่อประหยัดพลังงานจากการขนส่ง, การทำปุ๋ยหมักและหั่นย่อยกิ่งไม้ ณ ที่ก่อสร้างเพื่อลดการขน "ขยะเขียว" ไปทิ้งนอกบริเวณก่อสร้าง, ใช้เครื่องมือและเครื่องทุ่นแรงธรรมดาเพื่อลดการใช้ไฟฟ้าหรือน้ำมัน, รวมทั้งการเลือกใช้พืชทนแล้งในพื้นที่แห้งแล้งหรือขาดน้ำ, การซื้อวัสดุพืชพรรณในท้องที่เพื่อลดการขนส่งและกรรมวิธีอื่นๆ ที่ช่วยลดการใช้พลังงาน
คะสึมิ มะกิยะมะ
คะสึมิ มะกิยะมะ () เป็นนักมวยสากลชาวญี่ปุ่น เกิดเมื่อ 13 กรกฎาคม พ.ศ. 2524 ที่ฮอกไกโด ประเทศญี่ปุ่น สถิติการชก 19 ครั้ง ชนะ 14 (น็อค 4) แพ้ 5
ซิลวัน
ซิลวัน (Silvan) เป็นชื่อเรียกเอลฟ์ประเภทหนึ่งในปกรณัมชุดมิดเดิลเอิร์ธ ของ เจ. อาร์. อาร์. โทลคีน บางครั้งก็เรียกว่า วู้ดเอลฟ์ เอลฟ์ป่า หรือ พรายป่า มักเป็นที่เข้าใจกันในปกรณัมชุดนั้นว่า หมายถึงเอลฟ์ที่อาศัยอยู่ทางฟากตะวันออกของเทือกเขามิสตี้ ในอาณาเขตของป่าเมิร์ควู้ดและลอธลอริเอน ดังปรากฏในวรรณกรรมเรื่อง ลอร์ดออฟเดอะริงส์ นอกจากนี้คำว่า เอลฟ์ป่า ยังมีที่ใช้ในยุคที่หนึ่งของอาร์ดาในความหมายถึง เอลฟ์แห่งออสซิริอันด์ หรือลายเควนดิ
ซิลวันเอลฟ์จัดว่าอยู่ในกลุ่มตระกูลเทเลริ ในบรรดาสามตระกูลใหญ่ของเอลฟ์ ถ้าพิจารณาโดยละเอียดถือว่าเป็นหนึ่งในกลุ่มของเอลฟ์นันดอร์ ที่ผสมข้ามเผ่าพันธุ์กับพวกอวาริ ใช้ชีวิตอย่างอิสระอยู่ในป่า ในยุคหลังเมื่อต้องต่อสู้กับเจ้าแห่งความมืด จึงอยู่ภายใต้การปกครองของเอลฟ์ที่ทรงภูมิสูงกว่า คือพวกซินดาร์และพวกโนลดอร์ ตัวอย่างเช่น เอลฟ์ในป่าเมิร์ควู้ดจะอยู่ใต้การปกครองของกษัตริย์ธรันดูอิล ซึ่งเป็นเจ้านายซินดาร์องค์หนึ่ง ส่วนในลอริเอนอยู่ในปกครองของอัมเดียร์และอัมรอธ ยุคต่อมาจึงอยู่ใต้การปกครองของกาลาเดรียล (โนลดอร์) และเคเลบอร์น (ซินดาร์) เป็นต้น
แอบถ่าย เดี่ยว 7
แอบถ่าย เดี่ยว 7 เป็นภาพยนตร์สารคดี/ตลก ออกฉายในวันที่ 7 สิงหาคม พ.ศ. 2551 แบบจำกัดโรงที่โรงภาพยนตร์ลิโด้ เป็นภาพยนตร์ที่ถ่ายทำเบื้องหน้า และเบื้องหลังการแสดงโชว์ เดี่ยวไมโครโฟน 7 ของอุดม แต้พานิช ผู้เป็นพี่ชายของสันติ แต้พานิช โดยใช้กล้องวิดีโอ และกล้องดิจิตอล โดยที่ตัวอุดม แต้พานิช เอง ก็ไม่ทราบว่าน้องชายตั้งใจจะถ่ายเพื่อนำมาตัดต่อเป็นภาพยนตร์เรื่องนี้
สแคร็บเบิล
สแคร็บเบิล () เป็นเกมเกี่ยวกับการต่อคำชนิดหนึ่ง ที่มีผู้เล่นระหว่าง 2-4 คน ใช้ระบบการนับคะแนนโดยนับจากการสร้างคำจากการเรียงแผ่นที่มีตัวอักษรอยู่ บนกระดานขนาด 15x15 ช่อง โดยสามารถวางได้ทั้งแนวขวางและแนวดิ่ง และต้องเป็นคำที่ปรากฏในพจนานุกรม โดยเฉพาะ "The Official Scrabble Players Dictionary" เป็นพจนานุกรมอย่างเป็นทางการสำหรับการเล่นเกมนี้
สแคร็บเบิลคิดค้นเมื่อปี ค.ศ. 1938 โดยนายอัลเฟรด บัทส์ สถาปนิกและวิศวกรชาวอังกฤษที่ตกงานตอนนั้น เขาได้ทดลองเล่นตัวอักษรวางบนตารางในกระดาน ในตอนแรกเขาเรียกว่า "Lexiko" ต่อมาเปลี่ยนเป็น "Criss-Crosswords" ต่อมาเขาแนะนำและขายเกมให้เพื่อนจนแพร่หลาย จนในปี ค.ศ. 1948 นายเจมส์บรูนอตได้ขายเกมนี้สู่ตลาด และได้เปลี่ยนชื่อมาเป็น สแคร็บเบิล
สแคร็บเบิลแพร่หลายมากครั้งทั้งในประเทศอังกฤษและอเมริกา จากนั้นก็ขยาย ต่อไปเรื่อยๆ ในประเทศของยุโรปและเอเชีย
พิมล แจ่มจรัส
พิมล แจ่มจรัส (เกิด พ.ศ. 2477 - 10 กรกฎาคม พ.ศ. 2552) อาจารย์ประจำสาขาวิชาการสื่อสารมวลชน คณะนิเทศศาสตร์ มหาวิทยาลัยเกริก กรรมการผู้ตัดสินรางวัลซีไรต์ เป็นนักเขียน นักแปล ผลงานด้านประวัติศาสตร์ และเรื่องราวในราชสำนักไทย เจ้าของนามปากกา "พิมาน แจ่มจรัส" และ "แคน สังคีต"
พิมล แจ่มจรัส เกิดที่จังหวัดสุราษฎร์ธานี จบการศึกษาจากมหาวิทยาลัยธรรมศาสตร์ เคยใช้ชีวิตเป็นครูสอนภาษาไทย เป็นอาจารย์สอนวิชาการเขียน และแต่งตำราเกี่ยวกับการเขียนชื่อ "เขียน" และยังมีผลงานแปลเรื่อง รุไบยาต ของโอมาร์ คัยยาม และแปลผลงานของนากิ๊บ มาห์ฟูซ์ (Naguib Mahfuz) นักเขียนรางวัลโนเบลสาขาวรรณกรรมปี ค.ศ. 1988 ชาวอียิปต์ เช่น เช่น "ฟ้าสาง ดาวสูญ" (The Beginning and the End), "กลางฝูงหมา" (The Thief and the Dogs), "โคตรไคไร" (Cairo Trilogy)
ยิมนาสติก
ยิมนาสติก () เป็นกีฬาที่เกี่ยวกับการแสดง ความแข็งแรง ความสวยงาม ความคล่องแคล่ว และการทำงานประสานกันของร่างกาย เป็นกีฬาสากลประเภทหนึ่งที่จัดเข้าแข่งขันในกีฬาโอลิมปิก ไม่ปรากฏหลักฐานแน่ชัดว่าเริ่มมาเมื่อใด แต่มาปรากฏก่อนคริสต์ศักราช 2,600 ปี ซึ่งเป็นระยะเวลาที่ชาวจีนได้มีการฝึกฝนท่ากายบริหารและคิดประดิษฐ์ท่ากายบริหารขึ้น แต่การเริ่มต้นยิมนาสติกอย่างแท้จริงน่าจะเริ่มสมัยเริ่มต้นของประวัติศาสตร์แห่งชาวกรีกและโรมัน โดยเฉพาะกรีกโบราณ คำว่ายิมนาสติก เป็นภาษากรีก มาจากคำว่า Gymnos แปลว่า Nude หรือแปลว่า Naked Art มีความหมายว่า "ศิลปะแห่งการเปลือยเปล่า"
ในปี พ.ศ. 2495 ได้มีการกำหนดประเภทยิมนาสติกสากล ประเภทชายมี 6 อุปกรณ์ และหญิงมี 4 อุปกรณ์
ยิมนาสติกอีกประเภท คือ ยิมนาสติกลีลาประกอบดนตรี (Rhythmic Sportive Gymnastic) เกิดขึ้นในปี พ.ศ. 2513 ทางแถบยุโรปตอนเหนือ ผู้เล่นจะเป็นผู้หญิงเท่านั้น เป็นการแสดงบนฟลอร์เอ็กเซอร์ไซส์ โดยจะเป็นการเคลื่อนไหวประกอบเสียงดนตรี และอุปกรณ์ต่างๆ เช่น บอล (Ball) ริบบิ้น (Ribbin) คทา หรือคลับ (Club) ห่วง (Hoop) เชือก (Rope)
ยิมนาสติกทั้งสองประเภทจะอยู่ภายใต้การควบคุมของสหพันธ์ยิมนาสติกสากล
ส่วนยิมนาสติกายกรรม หรือยิมนาสติกผาดโผนมิได้ขึ้นกับสหพันธ์ยิมนาสติกสากล มีลักษณะการแข่งขันทั้งประเภทเดี่ยว ประเภทคู่ และประเภททีม เป็นลักษณะของการต่อตัว ผสมกับการแสดงท่ายืดหยุ่น หรือการตีลังกาทั้งบนฟลอร์ และกลางอากาศ โดยผู้เล่นแสดงเข้าจังหวะเสียงดนตรีให้มีความกลมกลืน ในเวลาที่กำหนด
ดึกแล้วคุณขา
ดึกแล้วคุณขา (Bangkok Time) เป็นภาพยนตร์ไทยที่กำกับโดยสันติ แต้พานิช ออกฉายในปี พ.ศ. 2550 โดยฉายแบบจำกัดโรงที่โรงภาพยนตร์ลิโด้
ดึกแล้วคุณขา เป็นภาพยนตร์รัก โรแมนติก มีเนื้อหาเกี่ยวกับรักสามเส้า ของชายสองหญิงหนึ่งที่เป็นคนทำงานกลางคืน คือ พ่อค้าขายของปลอมริมถนนสีลม (รับบทโดย อรรถพร ธีมากร) ชายหนุ่มบริการทางโทรศัพท์ (รับบทโดย อนันดา เอเวอริ่งแฮม) และนางพยาบาลที่ต้องเข้าเวรกะดึก (รับบทโดย ดุสิตา อนุชิตชาญชัย)
ภาพยนตร์เรื่องนี้เข้าฉายใน Bangkok Film Festival 2007 และ Vancouver International Film Festival 2007 ในสาขา Dragon and Tiger Award
ปีเตอร์ กาเบรียล
ปีเตอร์ ไบรอัน กาเบรียล () เกิดเมื่อวันที่ 13 กุมภาพันธ์ ค.ศ. 1950 เป็นนักดนตรีชาวอังกฤษ มีชื่อเสียงจากการเป็นนักร้องนำวงเจเนซิส ซึ่งก่อตั้งวงในปี 1966 พวกเขามีผลงานอัลบั้ม 7 ชุด หลังจากนั้นกาเบรียลออกจากวงในปี 1975 มีผลงานเดี่ยว 11 อัลบั้ม มีเพลงดังอย่าง “Shock the Monkey,” “Sledgehammer,” “Big Time” และ “In Your Eyes”
ด้านงานธุรกิจเกี่ยวกับดนตรี สื่อและเทคโนโลยี เขาได้ก่อตั้งกลุ่มบริษัทรีล เวิลด์ ในปี 1987 ประกอบไปด้วย รีล เวิลด์ สตูดิโอส์, รีล เวิลด์ เรคคอร์ดส์และรีล เวิลด์ มัลติมีเดียและรีล เวิลด์ ฟิล์มส์ และเขาก่อตั้ง โอดีทู ในปี 1999 เป็นบริษัทจัดจำหน่ายตามความต้องการ ถือเป็นบริษัทจัดจำหน่ายดนตรีออนไลน์ชั้นแนวหน้าของยุโรป ในปี 2005 กาเบรียลได้ร่วมกับเดวิด แองเกลไอค์ซื้อกิจการบริษัทโซลิด สเตท โลจิค ซึ่งเป็นบริษัท ผู้ผลิตคอนโซลสำหรับการบันทึก การกระจายเสียงและงานโพสต์โปรดักชันสำหรับดนตรีระดับแนวหน้าของโลก และเขายังเป็นผู้ก่อตั้งเว็บไซต์ thefilter.com และ We7.com อีกด้วย
เขายังได้รับรางวัลแมน ออฟ พีซ ซึ่งมอบให้เขาโดยคณะกรรมการโนเบล พีซ และเชอวาเลียร์ ดังส์ ออเดอร์ เดอ อาร์ตส์ เอ เดอ เลทเทรอ และยังได้รับรางวัลบีที ดิจิตอล มิวสิก ไพโอเนียร์ อวอร์ด เขาก่อตั้ง วูมัด (เวิลด์ ออฟ มิวสิก อาร์ตส์ แอนด์ แดนซ์) ด้วยการจัดเทศกาลกว่า 50 ครั้งในกว่า 40 ประเทศ ซึ่งมูลนิธินี้ยังได้จัดการเรื่องการศึกษาและเวิร์คช็อปให้กับโรงเรียนอีกหลายที่
เขายังร่วมการทัวร์ด้านสิทธิมนุษยชนกับองค์กรนิรโทษกรรมสากลปี 1988 และร่วมก่อตั้ง Witness.org ในปี 1989 เพื่อมอบกล้องถ่ายรูปและคอมพิวเตอร์ให้กับนักเคลื่อนไหวเพื่อเรียกร้องสิทธิมนุษยชน และต่อมา เขาร่วมกับริชาร์ด แบรนสันก่อตั้ง Elders.org
พายุ คลาร์ค
พายุ คลาร์ค หรือ พายุ เกิดเมื่อวันที่ 28 มิถุนายน พ.ศ. 2534 ที่บาห์เรน เป็นอดีตนักร้องไทย ลูกครึ่งไทย-อเมริกาจากค่ายกามิกาเซ่ ที่อยู่ในเครือของบริษัทอาร์เอส มีผลงานอัลบั้มเดี่ยวอัลบั้มแรกคืออัลบั้ม พายุ และอัลบั้มที่สอง Perfect Storm
พายุ คลาร์ค หรือ พายุ เกิดเมื่อวันที่ 28 มิถุนายน พ.ศ. 2534 ที่บาห์เรน ในสงครามทะเลทราย Desert Storm สงครามระหว่างประเทศสหรัฐอเมริกากับประเทศอิรัก เพื่อเป็นที่ระลึกจากเหตุการณ์ครั้งนั้นจึงได้ชื่อว่า พายุ หรือ Storm ปัจจุบันพายุเป็นศิลปินของค่ายกามิกาเซ่ในเครือของบริษัทอาร์เอส ซึ่งเป็นศิลปินนักร้องชายคนแรกของค่ายกามิกาเซ่ เปิดตัวอัลบั้มแรกในเพลง "ขัดใจ" กับกลุ่มกามิกาเซ่ ซึ่งเป็นเพลงเปิดตัวค่ายเพลง ต่อมาได้มีอัลบั้มเดี่ยวอัลบั้มที่ชื่อว่า "พายุ" ในปี พ.ศ. 2550 และได้ร้องเพลง "รักฉันเรียกว่าเธอ" และเพลง "Forward" กับกลุ่มกามิกาเซ่ในอัลบั้ม "Forword to U" และเพลง "เพลงรัก" และเพลง "เพื่อนกัน...ฉันรักเธอ" ในอัลบั้ม "Friendship Never Ends" ซึ่งทั้งสองอัลบั้มเป็นอัลบั้มพิเศษเพื่อเป็นการแทนความขอบคุณแฟนเพลงของค่ายกามิกาเซ่ นอกจากนี้พายุยังมีความสามารถในการเต้น, คาราเต้ และมวยไทยอีกด้วย และการที่พายุออกจาก kamikaze เพราะต้องออกไปเรียนต่อต่างประเทศ และสัญญาที่เซ็นต์ไว้กับทางค่ายก็หมด ปัจจุบันพายุได้กลับมาที่ประเทศไทยแล้ว และพายุทำธุรกิจส่วนตัว
เจ้าเงาะ
เจ้าเงาะหรือเงาะป่า คือพระสังข์ทองที่ใส่รูปเงาะเพื่อปกปิดรูปร่างที่แท้จริงของตนเองในวรรณคดีเรื่องสังข์ทอง
รายชื่ออัลบั้มเพลงของยอดรัก สลักใจ
รายชื่ออัลบั้มเพลงที่ยอดรัก สลักใจขับร้อง โดยรวมทั้งอัลบั้มเพลงเดี่ยว อัลบั้มเพลงคู่ อัลบั้มรวมเพลง และอัลบั้มเพลงประกอบภาพยนตร์ท)== ภ
ถนนยุงกัส
ถนนยุงกัส () หรือ ถนนแห่งความตาย () เป็นถนนในประเทศโบลิเวียที่เชื่อมต่อระหว่างกรุงลาปาซกับเมืองโกโรยโก ซึ่งอยู่ห่างจากกรุงลาปาซ 56 กิโลเมตรทางทิศตะวันออกเฉียงเหนือ ถนนสายนี้แคบและคดเคี้ยวจนทำให้เกิดอุบัติเหตุขึ้นบ่อย ๆ และในปี 1995 ธนาคารเพื่อการพัฒนาภูมิภาคอเมริกันก็ขนานนามมันว่า “ถนนที่อันตรายที่สุดในโลก” มีผู้เสียชีวิตบนถนนนี้ปีละประมาณ 200-300 คน
ถนนยุงกัสถูกสร้างขึ้นในช่วงคริสต์ทศวรรษ 1930 โดยเชลยศึกชาวปารากวัย ถนนเส้นนี้เป็นเส้นทางหนึ่งในไม่กี่เส้นทางที่เชื่อมระหว่างเขตป่าดิบชื้นแอมะซอนกับกรุงลาปาซ ถนนนี้อันตรายมากเนื่องจากถนนตั้งอยู่ข้างเหวที่สูงชัน มีความกว้างเพียงหนึ่งช่องทางจราจร (มีความกว้างน้อยกว่า 3.2 เมตร) และไม่มีรั้วกันขอบถนน นอกจากนี้ยังมักมีฝนและหมอกที่ทำให้ทัศนวิสัยไม่ดี พื้นถนนลื่น และทำให้มีหินหล่นจากภูเขาด้านบน
กฎจราจรท้องถิ่นกำหนดไว้ว่าผู้ขับถนนทางลาดลงต้องขับทางขอบนอกเมื่อมีรถสวนมา กฎนี้ทำให้รถที่วิ่งมาเร็วหยุดและเจรจาให้ผ่านทางไปได้อย่างปลอดภัย และยังให้รถวิ่งด้านซ้ายเมื่อสวนกันเพื่อให้ผู้ขับซึ่งขับพวงมาลัยข้างซ้ายมองเห็นขอบทางได้ดีขึ้น
เมื่อวันที่ 24 กรกฎาคม 1983 มีรถโดยสารประจำทางตกเหวจากถนนยุงกัสทำให้มีผู้เสียชีวิตมากกว่า 100 คน อุบัติเหตุครั้งนี้กล่าวกันว่าเป็นอุบัติเหตุทางการจราจรที่รุนแรงที่สุดของโบลิเวีย
ความอันตรายของถนนนี้กลับดึงดูดนักท่องเที่ยวที่ชอบความตื่นเต้นมาเป็นจำนวนกว่า 25,000 คน
โดยส่วนใหญ่มักจะขี่จักรยานในช่วงที่ถนนลาดลงเป็นระยะทางประมาณ 64 กิโลเมตรจนถึงเมืองโกโรยโก ปัจจุบันมีบริษัททัวร์หลายแห่งที่ให้บริการทางด้านข้อมูล คนนำทาง การเดินทาง และอุปกรณ์
ถึงแม้จะเป็นที่นิยมของนักท่องเที่ยว แต่ถนนยุงกัสก็ยังอันตรายมาก ในปี 2008 มีผู้เสียชีวิตขณะขี่จักรยานอย่างน้อย 13 คน
ปลายปี 2006 มีการเปิดใช้ถนนใหม่ที่เชื่อมจากลาปาซไปยังโกโรยโกซึ่งใช้เวลาก่อสร้างนานถึง 20 ปี ถนนใหม่นี้มีหลายช่องทางจราจร มีทางเดินเท้า รั้วกั้นขอบถนน ซึ่งปลอดภัยกว่าเส้นทางถนนยุงกัส และทำให้การจราจรบนถนนยุงกัสเบาบางลงมาก
มหึมาพิพิธภัณฑ์ ดับเบิ้ลมันส์ทะลุโลก
มหึมาพิพิธภัณฑ์ ดับเบิ้ลมันส์ทะลุโลก () เป็นภาพยนตร์ภาคต่อจากคืนมหัศจรรย์...พิพิธภัณฑ์มันส์ทะลุโลก โดยเล่าถึงลาร์รี่ ยามหนุ่มผู้ต้องเข้ามาช่วยกู้โลกโดยได้รับความร่วมมือจากเหล่ารูปปั้นเพื่อนเก่า
ของเขา
โรงเรียนหนองบัวพิทยาคาร
โรงเรียนหนองบัวพิทยาคาร (ย่อ: น.พ.) เป็นโรงเรียนมัธยมศึกษาขนาดใหญ่พิเศษประจำจังหวัดหนองบัวลำภูเปิดการเรียนการสอนตั้งแต่ชั้นมัธยมศึกษาตอนต้น-ชั้นมัธยมศึกษาตอนปลายแบบสหศึกษา สังกัดสำนักงานเขตพื้นที่การศึกษามัธยมศึกษาเขต 19 (เลย-หนองบัวลำภู) สำนักงานคณะกรรมการการศึกษาขั้นพื้นฐาน กระทรวงศึกษาธิการ และเป็นโรงเรียนมัธยมศึกษาที่เก่าแก่ที่สุดในจังหวัดหนองบัวลำภู ปัจจุบันมีอายุกว่า ปี
โรงเรียนหนองบัวพิทยาคารเป็น 1 ในโรงเรียนมาตรฐานสากล (World Class Standard School) ที่มีเพียง 3 แห่งในจังหวัดเท่านั้นได้แก่ โรงเรียนศรีบุญเรืองวิทยาคาร โรงเรียนคำแสนวิทยาสรรค์ และโรงเรียนหนองบัวพิทยาคาร และยังเป็น 1 ใน 2 โรงเรียนมัธยมศึกษาขนาดใหญ่พิเศษของจังหวัดหนองบัวลำภู ที่เข้าร่วมในโครงการห้องเรียนพิเศษวิทยาศาสตร์ของ สสวท. ร่วมกับโรงเรียนศรีบุญเรืองวิทยาคาร
โรงเรียนหนองบัวพิทยาคารเป็นโรงเรียนมัธยมศึกษาขนาดใหญ่พิเศษ สังกัดกรมสามัญศึกษา กระทรวงศึกษาธิการ ตั้งอยู่คุ้มศรีสง่าเมือง ถนนยุทธศาสตร์ อุดรธานี-เลย เขตเทศบาลเมืองหนองบัวลำภู อำเภอเมือง จังหวัดหนองบัวลำภู ได้รับอนุมัติให้จัดตั้งเมื่อวันที่ 3 เมษายน 2514 รับสมัครนักเรียนสหศึกษาเปิดสอนระดับมัธยมศึกษา ในปีแรก ๆ อาศัยเรียนที่โรงเรียนหนองบัวลำภู ซึ่งเป็นโรงเรียนประถมศึกษาสังกัดกรมสามัญศึกษาในสมัยนั้น อาคารถาวรหลังแรกของโรงเรียนสร้างขึ้นเมื่อปี 2516 (ปัจจุบัน คือ อาคาร 3) เป็นอาคารแบบ 216 โดยในครั้งแรกนั้นมีเฉพาะส่วนกลางของอาคารจำนวน 8 ห้องเรียน มีเนื้อที่ทั้งหมด 34 ไร่ ครู-อาจารย์ 3 คน นักเรียน 90 คน ต่อมาภายหลังได้ต่อเติมเต็มรูปแบบและมีอาคารหลังอื่นๆ เพิ่มขึ้นมา
ในปีการศึกษา 2518 กระทรวงศึกษาธิการได้สั่งยุบและรวมโรงเรียนหนองบัวลำภู สังกัดกองการประถมศึกษา กรมสามัญศึกษา ซึ่งมีอาณาเขตติดต่อกันเป็นโรงเรียนหนองบัวพิทยาคาร ทำให้เนื้อที่เพิ่มเป็น 59 ไร่เศษ เมื่อวันที่ 12 พฤษภาคม 2518 มีครูอาจารย์ รวม 19 คน นักการภารโรง 2 คน โรงเรียนได้เข้าโครงการ คมช รุ่นที่ 13 ในปี พ.ศ. 2519 และเปิดสอนระดับมัธยมศึกษาตอนปลายในปีการศึกษา 2521 และปี 2535 ได้เข้าร่วม โครงการขยายโอกาสทางการศึกษา
ก่อนการจัดตั้งจังหวัดหนองบัวลำภูมีฐานะเป็นโรงเรียนมัธยมศึกษาประจำอำเภอหนองบัวลำภู จังหวัดอุดรธานี เมื่อมีพระราชบัญญัติประกาศจัดตั้งจังหวัดหนองบัวลำภู ณ วันที่ 1 ธันวาคม พ.ศ. 2536 โรงเรียนหนองบัวพิทยาคารจึงมีฐานะเป็นโรงเรียนมัธยมศึกษาประจำจังหวัดหนองบัวลำภู
ในปัจจุบันโรงเรียนหนองบัวพิทยาคารเปิดสอน ตั้งแต่ระดับชั้นมัธยมศึกษาปีที่ 1-6 จำนวน 87 ห้องเรียน เป็นนักเรียนประมาณ 3,200 คน ลูกจ้างประจำ 12 คน ครูอาจารย์ประมาณ 200 คน ภายใต้การนำของท่านผู้อำนวยการ นายเล็ก ขมิ้นเขียว โรงเรียนได้รับการจัดอันดับให้เป็นโรงเรียนลำดับที่ 1 ของจังหวัดหนองบัวลำภู เมื่อวัดจากผลการทดสอบระดับชาติโดยใช้ค่าเฉลี่ยของโรงเรียนเป็นมาตรฐาน
ปลากดแดง
ปลากดแดง () เป็นปลาหนังน้ำกร่อยชนิดหนึ่ง มีชื่อวิทยาศาสตร์ว่า "Nemapteryx caelata " ในวงศ์ปลากดทะเล (Ariidae) มีรูปร่างอ้วนป้อม หัวโตมีหนวด 6 เส้นอยู่รอบปาก ครีบไขมันเล็กมีจุดสีดำ ครีบหลังแหลมยาวเหมือนปลาเทพา ซึ่งเป็นปลาคนละสกุลและคนวงศ์กัน ลำตัวมีสีเทา ครีบหางมีขนาดเล็ก
อาศัยอยู่เป็นฝูง ในชายฝั่งใกล้ปากแม่น้ำหรือป่าชายเลนของเอเชียตะวันออก พบได้ตั้งแต่อินเดีย, ปากีสถาน, บังกลาเทศ, พม่า, ไทย จนถึงชายทะเลอินโด-ออสเตรเลีย แต่ไม่พบในฟิลิปปินส์และออสเตรเลีย ขนาดโตเต็มที่ประมาณ 40 เซนติเมตร นิยมเลี้ยงเป็นปลาสวยงาม โดยชื่อเฉพาะในวงการปลาสวยงามเรียกว่า "ปลากดเทพา" และยังมีชื่ออื่น เช่น "ปลากดหัวโม่ง"
เทวดาท่าจะเท่ง
ภาพยนตร์ไทยเรื่อง เทวดาท่าจะเท่ง ออกฉายในวันที่ 1 พฤษภาคม พ.ศ. 2551 จำหน่ายโดย สหมงคลฟิล์ม แนว ตลก ทำรายได้รวม 32.5 ล้านบาท
ส้มตำ (ภาพยนตร์)
ส้มตำ เป็นภาพยนตร์ไทยที่ออกฉายเมื่อ 5 มิถุนายน พ.ศ. 2551 กำกับโดยนนทกร ทวีสุข ทำรายได้รวม 8.9 ล้านบาท
พรรคการเริ่มต้นชาติปาเลสไตน์
พรรคการเริ่มต้นชาติปาเลสไตน์ (Palestinian National Initiative;ภาษาอาหรับ: المبادرة الوطنية الفلسطنية al-Mubadara al-Wataniyya al-Filistiniyya) เป็นพรรคการเมืองในปาเลสไตน์ นำโดย ดร. มุสตาฟา บัรเฆาตี ก่อตั้งเมื่อ 17 มิถุนายน พ.ศ. 2545 ในรอมัลลอหฺในเขตเวสต์แบงก์ซึ่งเป็นส่วนหนึ่งของเขตการปกครองปาเลสไตน์ โดยประกาศตัวเป็นทางเลือกที่สามเพื่อประชาธิปไตย อยู่ระหว่างกลุ่มฟาตะห์ (ซึ่งถูกมองว่าคอรัปชั่นและไม่เป็นประชาธิปไตย) กับกลุ่มฮามาส (ที่ถูกมองว่าหัวรุนแรงและอิงศาสนา)
พรรคการเริ่มต้นชาติปาเลสไตน์มีเป้าหมายของตนเองในการทำให้ปาเลสไตน์มีเอกภาพและเป็นประชาธิปไตย โดยเน้นที่ตัวแทนชาติปาเลสไตน์ ซึ่งต้องปรับปรุงรูปแบบให้มีประชาธิปไตยมากขึ้น และมีรัฐบาลที่มีตัวแทนจากทุกส่วนเข้าร่วม (รวมทั้งกลุ่มฮามาสที่นิยมอิสลาม) เพื่อยุติความวุ่นวายและความไร้ประสิทธิภาพของกฎหมายในการเมืองปาเลสไตน์
พรรคการเริ่มต้นชาติปาเลสไตน์ต้องการให้มีทิศทางทางการเมืองเพียงทิศทางเดียวที่ถูกกำหนดอย่างเป็นประชาธิปไตย และนโยบายเดียวเพื่อให้ถึงเป้าหมาย พรรคการเริ่มต้นชาติปาเลสไตน์เชื่อว่าวิธีที่ใช้ควรรวมทั้งการสร้างกำลังทางทหารและดำเนินการเจรจาสันติภาพกันต่อไป หน่วยนี้ไม่มีกองกำลังฝ่ายทหารของตนเอง และไม่ใช้ความรุนแรง แม้จะสนับสนุนสิทธิในการต่อสู้เพื่อต่อต้านการรุกราน
ผู้สนับสนุนพรรคการเริ่มต้นชาติปาเลสไตน์ส่วนมากเคยเป็นสมาชิกฝ่ายซ้ายของพรรคประชาชนปาเลสไตน์รวมทั้งองค์กรเอกชนและเอ็นจีโอที่ก่อตัวในเขตปกครองปาเลสไตน์ และเชื่อมต่อกับการสนับสนุนจากต่างชาติที่ส่งเสริมกลุ่มนี้ พรรคการเริ่มต้นชาติปาเลสไตน์ได้รับการสนับสนุนจากชาวปาเลสไตน์พลัดถิ่นโดยเฉพาะในจอร์แดน เลบานอนและซีเรีย
มุสตาฟา บัรเฆาตีลงสมัครรับเลือกตั้งเป็นประธานาธิบดีใน พ.ศ. 2548 โดยไม่มีคู่แข่งจากกลุ่มฮามาส ในขณะที่คู่แข่งจากองค์กรปลดปล่อยปาเลสไตน์คือมะห์มุด อับบาส ผลการเลือกตั้งปรากฏว่าบัรเฆาตีได้คะแนนเสียง 19.48% ส่วนอับบาสได้คะแนนเสียง 62.52%
พรรคการเริ่มต้นชาติปาเลสไตน์ยังคงดำเนินการต่อไปภายใต้กลุ่มปาเลสไตน์เอกราช ในการเลือกตั้งสภานิติบัญญัติของปาเลสไตน์ในเดือนมกราคม พ.ศ. 2549 กลุ่มปาเลสไตน์เอกราชได้คะแนนเสียง 2.7% ได้ 2 ที่นั่ง หนึ่งในนั้นเป็นของบัรเฆาตี
ในการเลือกตั้งระดับท้องถิ่นช่วงแรกในเดือนมกราคม พ.ศ. 2548 พรรคการเริ่มต้นชาติปาเลสไตน์ได้รับชัยชนะ ในเดือนพฤษภาคม พ.ศ. 2548 ได้เสียงส่วนใหญ่อยางน้อย 6 เขต โดยคะแนนเสียง 10% เป็นของคู่แข่งอย่างกลุ่มฟาตะห์หรือฮามาส ในช่วงที่สามของการเลือกตั้งในเวสต์แบงก์เมื่อ 29 กันยายน พ.ศ. 2548 พรรคการเริ่มต้นชาติปาเลสไตน์ชนะการเลือกตั้งใน 18 จาก 104 เขต และได้ควบคุมการบริหาร 16 จาก 18 เขต
พรรคประชาชนปาเลสไตน์
พรรคประชาชนปาเลสไตน์ (Palestinian People's Party; ภาษาอาหรับ: حزب الشعب الفلسطيني Hizb al-Sha'b al-Filastini) ก่อตั้งเมื่อ พ.ศ. 2525 ในฐานะพรรคคอมมิวนิสต์ปาเลสไตน์ เป็นพรรคสังคมนิยมในเขตปกครองปาเลสไตน์และบริเวณอื่นๆของชาวปาเลสไตน์
พรรคคอมมิวนิสต์ปาเลสไตน์เริ่มก่อตั้งตั้งแต่ พ.ศ. 2462 หลังจากการก่อตั้งรัฐอิสราเอลและจอร์แดนผนวกดินแดนเวสต์แบงก์เป็นของตน กลุ่มคอมมิวนิสต์ในเวสต์แบงก์รวมเข้ากับพรรคคอมมิวนิสต์จอร์แดนซึ่งได้รับการสนับสนุนจากชาวปาเลสไตน์ด้วย พรรคได้รับการสนับสนุนจากขบวนการต่างๆของปาเลสไตน์และประชาชนในเวสต์แบงก์จนถึง พ.ศ. 2513 จากนั้นเริ่มลดลง ส่วนในฉนวนกาซา มีการก่อตั้งพรรคคอมมิวนิสต์ของชาวปาเลสไตน์อีกพรรคหนึ่ง
ในเดือนกุมภาพันธ์ พ.ศ. 2525 พรรคคอมมิวนิสต์ดั้งเดิมได้จัดการประชุมและตกลงจัดตั้งพรรคคอมมิวนิสต์ปาเลสไตน์ขึ้นใหม่ พรรคใหม่นี้มีความสัมพันธ์กับองค์กรปลดปล่อยปาเลสไตน์และเข้าร่วมกับองค์กรใน พ.ศ. 2530สมาชิกของพรรคได้เข้าร่วมในผู้บริหารระดับสูงขององค์กรปลดปล่อยปาเลสไตน์ในเดือนเมษายนของปีนั้น 
พรรคประชาชนปาเลสไตน์มีบทบาทสำคัญในการกระตุ้นให้คนระดับล่างสนับสนุนการลุกขึ้นต่อสู้ และภายใต้การนำของบาชีร บัรเฆาตี ได้มีบทบาทสำคัญในการประเมินทฤษฎีของมาร์กและเลนินใหม่ว่าเป็นปรัชญาทางการเมืองมากกว่าองค์กรคอมมิวนิสต์อื่นๆในบริเวณนั้น ได้มีการเปลี่ยนชื่อใหม่เมื่อ พ.ศ. 2534 หลังการล่มสลายของสหภาพโซเวียต มาเป็นพรรคประชาชนปาเลสไตน์ซึ่งสนับสนุนการต่อสู้ในปาเลสไตน์จนกว่าจะได้รับการปลดปล่อย
กลุ่มนี้สนับสนุนข้อตกลงออสโล ใน พ.ศ. 2545 เลขาธิการทั่วไปของพรรค มุสตาฟา บัรเฆาตีแยกออกไปตั้งพรรคการเริ่มต้นชาติปาเลสไตน์ ในการเลือกตั้งประธานาธิบดีเมื่อเดือนมกราคม พ.ศ. 2548 พรรคส่งผู้สมัครคือบัสซัม อัล-ซัลฮี ได้คะแนนเสียง 2.67% ในการเลือกตั้งสภานิติบัญญัติของปาเลสไตน์ พ.ศ. 2549 พรรคเข้าร่วมในกลุ่มอัล-บาดีลซ่งเป็นกลุ่มของพรรคฝ่ายซ้ายกับแนวร่วมประชาธิปไตยเพื่อการปลดปล่อยปาเลสไตน์ สหภาพประชาธิปไตยปาเลสไตน์และผู้สมัครอิสระ ได้คะแนนเสียง 2.8% และได้ 2 ที่นั่งจากทั้งหมด 132 ที่นั่ง
ไบตฺ อัล-มัล
ไบตฺ อัล-มัล (Bayt al-Mal) เป็นองค์กรที่ถูกควบคุมโดยฮิซบุลลอหฺ เน้นการให้บริการทางการเงิน ชื่อของขบวนการนี้ในภาษาอาหรับหมายถึงบ้านของเงิน
กลุ่มนี้จัดตั้งขึ้นภายใต้การสนับสนุนของเลขาธิการทั่วไปของฮิซบุลลอหฺ ฮาซัน นารอลลอหฺ ทำหน้าที่เป็นธนาคาร ผู้ให้เครดิต และหน่วยสำหรับการลงทุนสำหรับฮิซบุลลอหฺ หัวหน้ากลุ่มคือฮุสไซน์ อัลชามี ขบวนการนี้มีสาขาในฮารัต ฮูไรก์เบรุตและที่อื่นๆในเลบานอน จัดตั้งบริษัทเพื่อการเงินและการลงทุนของยัสเซอร์เพื่อรักษาความลับในการถ่ายโอนเงินและการทำธุรกิจของฮิซบุลลอหฺ
สหรัฐอเมริกาได้ประกาศให้ไบตฺ อัล-มัลเป็นสถาบันการเงินที่ผิดกฎหมาย ทำธุรกิจที่เกี่ยวข้องกับการก่อการร้าย สำนักงานใหญ่ของไบตฺ อัล-มัลอยู่ในทางใต้ของเบรุตซึ่งอยู่ภายใต้อิทธิพลของฮิซบุลลอหฺ
การบันทึกเสียง
การบันทึกเสียง
เบื้องต้นจะต้องมีอุปกรณ์ดังต่อไปนี้ เช่นการบันทึกเสียงจะต้องใช้ห้องบันทึกเสียงที่มีการออกแบบเฉพาะการบันทึกเสียง โดยมีการออกแบบให้เก็บเสียงไม่ให้เสียงสะท้อน และไม่ให้เสียงจากภายนอกเล็ดลอดเข้ามาได้ เรียกว่าระบบ Acoustic คือให้มีความเป็นธรรมชาติของเสียงมากที่สุด โดยอาจจะบุผนังด้วยวัสดุซับเสียงที่มีความอ่อนนุ่ม เช่น ผนังกระดานชานอ้อย ฟองน้ำที่ออกแบบเฉพาะใช้ในการบุผนังห้องบันทึกเสียง หรือ รังใส่ใข่
ห้องบันทึกเสียงโดยทั่วไปจะแบ่งเป็น 2 ส่วน คือส่วนควบคุมคือห้องที่รวบรวมอุปกรณ์ในการบันทึกเสียง และห้องผู้ประกาศ คือห้องที่จะมีเพียงไมโครโฟนหรือเครื่องดนตรีที่ต้องการจะบันทึกเท่านั้น โดยจะมีสายสัญญาณต่อพ่วงไปยังห้องควบคุมที่จะมีผนังกั้นแต่จะมีกระจกตรงกลางเพื่อให้มองเห็นการบันทึกเสียงของผู้ประกาศ
โรมิโอ โพลินาร์
ตาตา โพลินาร์ (Tata Polinar) หรือ โรเมโอ บาลาบา โพลินาร์ นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2525 ที่ดาเวา ประเทศฟิลิปปินส์ สถิติการชก 28 ครั้ง ชนะ 8 (น็อค 2) เสมอ 2 แพ้ 18
อัลลัน ฟูเอนเตส
อัลลัน ฟูเอนเตส (Allan Fuentes) นักมวยสากลชาวฟิลิปปินส์ เกิดที่ จังหวัดมัสตาเบ ประเทศฟิลิปปินส์ สถิติการชก 29 ครั้ง ชนะ 12 (น็อค 1) เสมอ 5 แพ้ 12 
ฟูเอนเตสขึ้นชกมวยสากลอาชีพครั้งแรกเมื่อ 16 มิถุนายน พ.ศ. 2543 ชนะคะแนน เรเนียล คอร์ปัส ที่ ฟิลิปปินส์ จากนั้น ชกชนะเป็นส่วนใหญ่ ต่อมาใน พ.ศ. 2547 เข้าแข่งขันในรายการ Philippine Professional Boxing League รุนจูเนียรแบนตัมเวท ปรากฏว่าแพ้คะแนน โรเซลิโต คัมปาน่า ตกรอบไป จากนั้น ได้ชิงแชมป์ ABCO เฉพาะกาลรุ่นแบนตัมเวทเมื่อ 30 เมษายน พ.ศ. 2547 แพ้คะแนน ฉัตรชัย อีลิทยิม ไม่ได้แชมป์ ฟูเอนเตสยังคงชกมวยอย่างต่อเนื่อง และเคยมาชกในไทยเมื่อ พ.ศ. 2548 แพ้น็อค วีรพล นครหลวงโปรโมชั่น ยก 3 และได้ชิงแชมป์ PABA รุ่นแบนตัมเวทที่ว่าง แพ้น็อค ทับทิมแดง ณ ราชวัตร ยก 3 เมื่อ 31 ตุลาคม พ.ศ. 2548 ใน พ.ศ. 2549 มาชกนอกรอบ แพ้คะแนน สายรุ้ง อ.สุวรรณศิลป์ หลังจากนั้น ฟูเอนเตสขึ้นชกอีกเพียง 2 ครั้ง หลังจากที่ชกแพ้คะแนน โมนิโก ลอเรนเต้ เมื่อ 29 กรกฎาคม พ.ศ. 2549 ฟูเอเตสก็แขวนนวมไป
คิม ยองจิน
คิม ยองจิน () นักมวยสากลชาวเกาหลีใต้ เกิดเมื่อ 22 พฤศจิกายน พ.ศ. 2513 สถิติการชก 25 ครั้ง ชนะ 20 (น็อค 13) เสมอ 1 แพ้ 4
แจ๊ค วีราโน
แจ๊ค วีราโน (Jake Verano) นักมวยสากลชาวฟิลิปปินส์ เกิดเมื่อ 19 กันยายน พ.ศ. 2524 สถิติการชก 39 ครั้ง ชนะ 20 (น็อค 10) เสมอ 3 แพ้ 16 
วีราโนขึ้นชกมวยสากลครั้งแรกเมื่อ 23 สิงหาคม พ.ศ. 2545 ชนะน็อค โรมาโน เอนาริโอ ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมปืโลกเยาวชนรุ่นเฟเธอร์เวท WBC ที่ว่างเมื่อ 5 ธันวาคม พ.ศ. 2546 แพ้คะแนน ทอมมี บราวน์ ที่ออสเตรเลีย จากนั้นได้ขึ้นชิงแชมป์ฟิลิปปินส์รุ่นซูเปอร์แบนตัมเวทที่ว่างเมื่อ 4 เมษายน พ.ศ. 2547 แพ้คะแนน เรย์นัลด์ ตรีโบ ที่ ฟิลิปปินส์ วีราโนได้มาชกในไทยครั้งแรกเมื่อ พ.ศ. 2547 ชนะคะแนน จงเจริญ แครี่บอย และใน พ.ศ. 2548 มาชกแพ้น็อค พูนสวัสดิ์ กระทิงแดงยิม ยก 3 จากนั้นได้มาชิงแชมป์ระดับภูมิภาคในไทย 2 ครั้ง คือชิงแชมป์ WBO เอเชียรุ่นเฟเธอร์เวทเมื่อ 6 พฤษภาคม พ.ศ. 2548 แพ้คะแนน เทิดศักดิ์ จันทร์แดง และชิงแชมป์ WBC เอเชียรุ่นเฟเธอร์เวทเมื่อ 6 ธันวาคม พ.ศ. 2548 แพ้น็อค ทอง ป.โชคชัย ยก 5 วีราโนยังขึ้นชกอย่างต่อเนื่อง และได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 29 เมษายน พ.ศ. 2550 เสมอกับ อเล็กซ์ เอสคาสเนอร์ ไม่ได้แชมป์ วีราโน่ขึ้นชกแก้มือกับเอสคาสเนอร์อีกครั้งเมื่อ 18 สิงหาคม ปีเดียวกัน ซึ่งคราวนี้วีราโน่เป็นฝ่ายชนะคะแนน ได้แชมป์ฟิลิปปินส์มาครอง แต่พอป้องกันแชมป์ครั้งแรกก็แพ้คะแนน จูน ทาลาเป้ เสียแชมป์ไปเมื่อ 14 พฤศจิกายน พ.ศ. 2550 หลังจากนั้น วีราโน่เริ่มชกแพ้เป็นส่วนใหญ่ ขึ้นชิงแชมป์ PABA รุ่นเฟเธอร์เวทที่ว่างเมื่อ 14 ธันวาคม พ.ศ. 2550 เสมอกับ วาจิบ ซุสวานโต ที่อินโดนีเซีย ไม่ได้แชมป์ ได้ชิงแชมป์ฟิลิปปินส์อีกสองครั้งแต่ไม่สำเร็จ หลังจากที่ชิงแชมป์ฟิลิปปินส์รุ่นเฟเธอร์เวทเมื่อ 15 กันยายน พ.ศ. 2554 แพ้น็อค อะโดเนส อากูเอโล ยก 4 วีราโน่ก็แขวนนวมไป
ชุบ นิกกูรัธ
ชุบ นิกกูรัธ (Shub-Niggurath) เป็นหนึ่งในสิ่งที่เรียกว่า เอาเตอร์ก็อด ในงานประพันธ์ของเอช. พี. เลิฟคราฟท์ โดยกล่าวถึงครั้งแรกในเรื่อง The Last Test (พ.ศ. 2471) ชุบ นิกกูรัธมีฉายาว่า "แพะดำแห่งป่าผู้มีบุตรหนึ่งพัน" (The Black Goat of the Woods with a Thousand Young) และเป็นเอาเตอร์ก็อดที่มักกล่าวถึงในฐานะเพศหญิง เลิฟคราฟท์เองไม่ได้ระบุลักษณะของชุบ นิกกูรัธ เพียงแต่ให้ตัวละครเอ่ยถึงในลักษณะของคำอุทาน พัฒนาการของชุบ นิกกูรัธส่วนใหญ่จึงมาจากนักเขียนรุ่นหลังเช่น ออกัสต์ เดอเลธ โรเบิร์ต บลอค หรือ แรมซีย์ แคมเบล
ในช่วงแรกนั้นเลิฟคราฟท์เพีงแต่ระบุถึงชื่อของชุบ นิกกูรัธในลักษณะของคำอุทาน เช่น ใน The Dunwich Horror (พ.ศ. 2471) ซึ่งข้อความจากคัมภีร์นีโครโนมิคอนซึ่งระบุถึงเหล่าโอลด์วันถูกแทรกด้วยวลี ""Iä! Shub-Niggurath!"" โดยไม่ได้ขยายความวลีนี้อีกเลย
ใน The Whisperer in Darkness (พ.ศ. 2473) ซึ่งกล่าวถึงพิธีบูชาของมนุษย์และอมนุษย์ ได้กล่าวถึงชุบ นิกกูรัธไว้ว่า:
บทอุทานที่ไม่มีคำอธิบายนี้ยังปรากฏในเรื่อง The Dreams in the Witch House (พ.ศ. 2475) และ The Thing on the Doorstep (พ.ศ. 2476).
ในเรื่อง The Mound ซึ่งเลิฟคราฟท์แต่งในนามของซีเลีย บิชอปนั้น นักล่าอาณานิคมชาวสเปนได้พบอาณาจักรใต้ดิน "คุน ยัน" และวิหารของทซาธอกกวาซึ่งกลายเป็นวิหารของชุบ นิกกูรัธ "มารดาทั้งมวล และ คู่ครองของผู้มิอาจเอ่ยนาม" และระบุว่ามีลักษณะคล้ายกับเทพีแอสทาร์ท การเชื่อมโยงชุบ นิกกูรัธเข้ากับแอสทาร์ทนี้ทำให้ชุบ นิกกูรัธมีลักษณะของเทพีแห่งความอุดมสมบูรณ์ และในเรื่องสั้น The Rats in the Walls มี แมกนา เมเตอร์ "มารดาผู้ยิ่งใหญ่"ของลัทธิ Exham ซึ่งก็คือชุบ นิกกูรัธ
"ผู้มิอาจเอ่ยนาม" ซึ่งเป็นคู่ของชุบ นิกกูรัธนี้ไม่สามารถระบุตัวตนได้แน่ชัด ชื่อนี้ถูกกล่าวถึงอยู่ในรายชื่อจากเรื่อง The Whisperer in Darkness และเรื่อง The Shambler from the Stars ซึ่งเลิฟคราฟท์เขียนไม่เสร็จและส่งให้โรเบิร์ต บลอค ออกัสต์ เดอเลธระบุว่าผู้มิอาจเอ่ยนามก็คือฮัสเทอร์ (แม้ว่าฮัสเทอร์จะปรากฏในรายชื่อจาก Whisperer in Darkness เช่นกัน) ขณะที่โรเบิร์ต แมคแนร์ ไพรซ์ ระบุว่าเป็นยอก โซธอท แต่ก็ออกความเห็นว่าคู่ของชุบ นิกกูรัธน่าจะเป็นยิก อสรพิษเทพ
ในเรื่อง Out of the Aeons ซึ่งมีเนื้อหาเกี่ยวกับทวีปมูนั้น ตัวละคร T'yog เป็น "หัวหน้านักบวชของชุบ นิกกูรัธ และผู้พิทักษ์วิหารทองแดงของเทพผู้มีบุตรหนึ่งพัน" ในเรื่องนี้ T'yog กล่าวถึงชุบ นิกกูรัธ นุกและเยบ รวมถึงยิก อสรพิษเทพ ในฐานะของเทพผู้เป็นมิตรกับมนุษย์เพื่อต่อสู้กับกาทาโนธอ ในเรื่องนี้ ชุบ นิกกูรัธถูกเรียกว่า "เทพมารดร"
จดหมายที่เลิฟคราฟท์เขียนถึงวิลลิส คอโนเวอร์ระบุถึงชุบ นิกกูรัธว่าเป็นสิ่งที่ดูคล้ายเมฆอันชั่วร้าย
โรเบิร์ต บลอค ได้เพิ่มถึง "ดาร์คยัง" ซึ่งเป็นลูกๆของชุบ นิกกูรัธ ว่าเป็นสัตว์ประหลาดสีดำ รูปทรงคล้ายกับต้นไม้ ส่วนที่เป็นหัวประกอบด้วยหนวดระยางมากมายและมีปากซึ่งหยดเมือกสีเขียวออกมา ดาร์คยังมีกลิ่นเหมือนหลุมศพที่ถูกเปิดและมักอยู่ในป่าซึ่งมีลัทธิบูชาชุบ นิกกูรัธ ดาร์คยังจะปรากฏตัวเมื่อเหล่าสาวกทำพิธีเรียกมาเพื่อเป็นตัวแทนของชุบ นิกกูรัธ ตำรา Book of Eibon ระบุว่าพิธีเรียกดาร์คยังนี้ต้องกระทำในคืนเดือนมืดและสังเวยเหยื่อบนแท่นบูชาในป่าลึก ซึ่งดาร์คยังจะกัดกินผู้ที่มิใช่สาวกเพื่อรับการบูชา
ในเรื่อง The Moon Lens ของ แรมซีย์ แคมเบล ชุบ นิกกูรัธจะทำพิธีโดยการกลืนสาวกซึ่งมีศรัทธาอย่างแรงกล้าเพื่อให้คืนชีพขึ้นมาเป็นซาไทร์และเป็นอมตะ
เจ้าจอมมารดาแส ในรัชกาลที่ 5
เจ้าจอมมารดาแส ในรัชกาลที่ 5 เกิดเมื่อเดือนกันยายน พ.ศ. 2411 เป็นธิดารุ่นเล็กของพระยาอัพภันตริกามาตย์ (ดิศ โรจนดิศ) กับบาง อัพภันตริกามาตย์ มีพี่น้องร่วมบิดาที่รับราชการฝ่ายใน ดังนี้
เมื่อท่านได้ถวายตัวเข้ารับราชการฝ่ายในแล้วนั้น ก็ได้มีประสูติกาลพระราชโอรสพระราชธิดา 3 พระองค์ คือ
เจ้าจอมมารดาแสเป็นเจ้าจอมสำคัญคนหนึ่งในพระบาทสมเด็จพระจุลจอมเกล้าเจ้าอยู่หัว เรือนของท่านในพระบรมมหาราชวัง นั้นมีความกว้างขวางใหญ่โตเกือบเท่าตำหนักของพระนางเจ้าสุขุมาลมารศรี พระราชเทวี
เจ้าจอมมารดาแส ในรัชกาลที่ 5 ถึงแก่อสัญกรรมเมื่อวันที่ 14 ตุลาคม พ.ศ. 2468
เวอร์ชวลบอย
เวอร์ชวลบอยเป็นเครื่องเล่นเกม 3 มิติที่นินเทนโดผลิตออกมาวางจำหน่ายเมื่อวันที่ 21 กรกฎาคม พ.ศ. 2538 ผู้เล่นต้องมองผ่านดีสเพลย์ที่มีรูปร่างเหมือนแว่นซึ่งตั้งบนขาวาง โดยภาพของเกมจะเป็นภาพ 3 มิติ โดยการหลอกสายตาให้มองเห็นภาพ 2 มิติดูมีมิติแบบภาพ 3 มิติ ออกวางขายครั้งแรกในญี่ปุ่นในปี ค.ศ.1995 เครื่องเวอร์ชวลบอยถูกวิจารณ์ว่าเป็นความผิดพลาดครั้งใหญ่ที่สุดของนินเทนโดในวงการอุตสาหกรรมเกม
ช่วงหลังยุคเครื่องเกมซูเปอร์แฟมิคอม นินเทนโดต้องการสานต่อความสำเร็จของเครื่องเกมพกพาของตนที่ชื่อ "เกมบอย" ที่ประสบความสำเร็จอย่างล้นหลาม นินเทนโดมองว่าภาพของเครื่องเกมบอยที่เป็นภาพขาวดำความละเอียดต่ำนั้นล้าสมัยไปแล้ว จึงมีความต้องการจะพัฒนาเครื่องเกมพกพารุ่นใหม่มาแทนที่
นินเทนโดได้มอบหมายให้ กุนเป โยโคอิ นักพัฒนาเกมผู้มีชื่อเสียงผู้ให้กำเนิดเครื่องเกมพกพาที่ประสบความสำเร็จอย่างสูงอย่าง"เกม แอนด์ วอช" และ "เกมบอย" และผู้ให้กำเนิดเกมซีรีส์"เมทรอยด์"เป็นผู้พัฒนาเครื่องเกมพกพารุ่นใหม่นี้ โยโคอิได้พัฒนาเครื่องเกมที่อาศัยหลักการมองภาพ 3 มิติของดวงตา โดยผู้เล่นจะต้องมองเข้าไปในกล้องเหมือนสวมแว่นประดาน้ำ และในเครื่องจะมีหน้าจอ 2 ชุดสำหรับดวงตาซ้ายและขวา ภาพจากจอทั้ง 2 จะถูกมองแยกต่างหากจากดวงตาแต่ละข้าง ผลที่ได้คือเกิดภาพลวงตาที่ทำให้ดูเหมือนภาพมีมิติแบบภาพ 3 มิติ
อย่างไรก็ดี เนื่องด้วยการพัฒนากินเวลามากเกินไป และนินเทนโดต้องการรีบหันไปให้ความสนใจกับการพัฒนาเครื่องนินเทนโด64มากกว่า เครื่องเวอร์ชวลบอยจึงออกวางจำหน่ายทั้งๆที่โยโคอิยังพัฒนามันไม่เสร็จสมบูรณ์ ผลที่ได้คือเครื่องที่มีขนาดเทอะทะ มีขนาดใหญ่เกินกว่าที่จะเป็นเครื่องเกมพกพา หนำซ้ำเวลาเล่นต้องหาพื้นที่วางเครื่องที่มั่นคง เพราะไม่มีอะไรตรึงตัวเครื่องติดไว้กับหัว ทำให้ได้รับคำวิจารณ์ในแง่ลบเป็นจำนวนมาก
เครื่องเวอร์ชวลบอยนั้นเป็นที่ผิดหวังของแฟนๆนักเล่นเกมที่รอคอยเครื่องเกมนี้ตั้งแต่ครั้งที่นินเทนโดประกาศจะผลิตเครื่องเกม 3 มิติเป็นครั้งแรก และนินเทนโดยังโฆษณาประสิทธิภาพของเครื่องเอาไว้เกินความเป็นจริงเป็นอย่างมาก เมื่อตัวเครื่องจริงออกมาไม่เป็นไปตามที่โฆษณาไว้ จึงสร้างความผิดหวังและมีคำวิจารณ์ในแง่ลบเป็นจำนวนมาก
ทางนินเทนโดกล่าวหาว่านายโยโคอิผู้ให้กำเนิดเครื่องเป็นต้นเหตุของความล้มเหลวครั้งใหญ่นี้ กล่าวกันว่าทางบริษัทเริ่มจะเหินห่างจากนายโยโคอิ ภายหลังนายโยโคอิจึงลาออกจากบริษัทไปผลิตเกมให้บริษัทบันได เครื่องเวอร์ชวลบอยได้รับคำวิจารณ์ในแง่ลบเป็นอย่างมาก ในปี 2007 นิตยสาร "PC World" จัดอันดับให้เครื่องเวอร์ชวลบอยอยู่ที่อันดับ 5 ในอันดับ"สินค้าเทคโนโลยีที่น่าเกลียดที่สุดในประวัติศาสตร์"
ถึงแม้จะถูกจัดอันดับว่าเป็นเครื่องเกมที่มีคุณภาพแย่และถือเป็นความล้มเหลว ทำให้ผลิตออกมาเพียง 80,000 เครื่อง แต่ด้วยจำนวนที่น้อยและหายากนี้ ทำให้เครื่องเวอร์ชวลบอยกลายเป็นของสะสมหายากของบรรดาแฟนๆนินเทนโด และสามารถขายได้ผ่านทางการประมูลในราคาแพง ในเมืองดูไบ มีการค้นพบเครื่องเวอร์ชวลบอย 100 เครื่องถูกเก็บลืมไว้ในลังไม้ที่เก็บไว้ในโกดัง เป็นเครื่องเวอร์ชวลบอยที่ขายไม่ออกและถูกเก็บลืมไว้ โดยที่เจ้าของคนปัจจุบันไม่รู้เลยว่ายังมีเครื่องพวกนี้อยู่ในโกดังจนกระทั่งถูกค้นพบในภายหลัง
เครื่องเวอร์ชวลบอยถือเป็นหนึ่งในเครื่องเกมที่มีเกมน้อยที่สุด มีเกมออกมาเพียง 22 เกมเท่านั้น
ภาษิต อภิญญาวาท
ภาษิต อภิญญาวาท ผู้ประกาศข่าวในรายการเรื่องเล่าเช้านี้ และ เรื่องเล่าเสาร์–อาทิตย์ ทางสถานีวิทยุโทรทัศน์ไทยทีวีสีช่อง 3 อสมท และอดีตผู้ประกาศข่าว สถานีโทรทัศน์สีกองทัพบกช่อง 7
ภาษิตเกิดเมื่อวันศุกร์ที่ 2 ตุลาคม พ.ศ. 2524 ที่จังหวัดนครสวรรค์ จบการศึกษาชั้นอนุบาล และประถมศึกษา จากโรงเรียนลาซาลโชติรวีนครสวรรค์, มัธยมศึกษาปีที่ 1-5 จากโรงเรียนนครสวรรค์ จากนั้นสอบเทียบเข้ามหาวิทยาลัยได้ โดยไม่ต้องเรียนชั้นมัธยมปีที่ 6, ได้รับพระราชทานปริญญาบัตร วิศวกรรมศาสตรบัณฑิต (วิศวกรรมโยธา) จากมหาวิทยาลัยธรรมศาสตร์ ต่อมา ได้รับประกาศนียบัตรผ่านหลักสูตรนักเรียนแลกเปลี่ยน จากมหาวิทยาลัยไซตามะ ประเทศญี่ปุ่น ภาษิตมีน้องสาว 1 คนคือ กวาง-ภัทรา อภิญญาวาท ผู้ประกาศข่าวสถานีวิทยุไทยทีวีสีช่อง 3
ภาษิต เริ่มการทำงานโดยเป็นล่ามภาษาอังกฤษ-ภาษาญี่ปุ่น ให้กับนักเรียนระดับไฮสกูล ในค่ายภาษาอังกฤษภาคฤดูร้อน ที่กรุงโตเกียว ประเทศญี่ปุ่น, เป็นผู้จัดการฝึกหัด ที่คิงส์ มิลล์ รีสอร์ต รัฐเวอร์จิเนีย สหรัฐอเมริกา, เป็นลูกเรือประจำการบินไทย และสายการบินภูเก็ต ก่อนจะเข้าทำงานในสายงานโทรทัศน์ เริ่มด้วยการเป็นผู้ประกาศข่าว ช่อง 7 สี ต่อมาเป็นผู้ประกาศข่าวทางไทยทีวีสีช่อง 3 โดยทำหน้าที่ผู้รายงานข่าวครั้งแรก ในรายการเรื่องเล่าเสาร์-อาทิตย์ คู่กับ สรยุทธ สุทัศนะจินดา (แทน สู่ขวัญ บูลกุล ที่ลาออกไป) จนถึงปัจจุบัน
ปัจจุบัน ไก่ ภาษิต ประกาศปิดฉากการเป็นผู้ประกาศข่าวคู่กับ สรยุทธ สุทัศนจินดา ในรายการเรื่องเล่าเสาร์-อาทิตย์ แล้ว โดยให้เหตุผลว่า เตรียมตัวไปทำรายการใหม่ทางทีวีดิจิตอล และพัฒนารายการเรื่องเด่นเย็นนี้ ให้น่าติดตามขึ้น โดยได้ปรึกษาและขออนุญาตกับสรยุทธแล้ว
ประภาวดี เจริญรัตนธารากูล
พันตรีหญิง ประภาวดี เจริญรัตนธารากูล (สังกัดกรมพลาธิการทหารบก) หรือที่รู้จักและนิยมเรียกกันในชื่อ น้องเก๋ (ชื่อเดิม: จันทร์พิมพ์ กันทะเตียน, ชื่อเล่น: เก๋) นักกีฬายกน้ำหนักทีมชาติไทย ได้รับเหรียญทองเป็นเหรียญแรกให้กับประเทศไทย ในการแข่งขันโอลิมปิก 2008 ที่ปักกิ่ง
โดยเข้าแข่งขันใน รุ่น 53 กิโลกรัม เมื่อวันที่ 10 สิงหาคม พ.ศ. 2551 ทำสถิติท่าสแนตช์ 95 กิโลกรัม ท่าคลีนแอนด์เจิร์ก 126 กิโลกรัม รวมน้ำหนักทำได้ 221 กิโลกรัมทำลายสถิติโอลิมปิกสำหรับท่าคลีนแอนด์เจิร์ก
ประภาวดี เกิดเมื่อวันที่ 29 พฤษภาคม พ.ศ. 2527 เป็นชาวจังหวัดนครสวรรค์ เป็นบุตรสาวของ นายจันทร์แก้ว กับ นางภาวลีย์ เจริญรัตนธารากูล โดยเป็นคนโต ในจำนวนพี่น้อง 4 คน ครอบครัวมีฐานะยากจน บิดาประกอบอาชีพกรรมกรก่อสร้าง ประภาวดี ได้เข้าศึกษาในระดับชั้นมัธยมศึกษาปีที่1-4ที่โรงเรียนสตรีนครสวรรค์ จังหวัดนครสวรรค์ และชั้นมัธยมศึกษาปี่ที่5-6ที่โรงเรียนนวมินทราชูทิศ พายัพ จังหวัดเชียงใหม่ ประภาวดี เริ่มเข้าสู่การแข่งขันยกน้ำหนักตั้งแต่อายุ 11 ปี ติดทีมชาติครั้งแรกเมื่อปี พ.ศ. 2544 ในการแข่งขันยกน้ำหนักชิงแชมป์เอเชีย ที่ประเทศจีน นอกจากนั้นยังคว้าแชมป์มาอีกหลายรายการ ตั้งแต่ แชมป์เอเชีย ปี ค.ศ. 2006, แชมป์ซีเกมส์ ครั้งที่ 23 ที่ฟิลิปปินส์, คว้าเหรียญทองซีเกมส์ ครั้งที่ 22 ที่เวียดนาม รวมถึง 3 เหรียญเงิน ชิงแชมป์เอเชีย ที่คาซัคสถาน และได้เหรียญเงินในการแข่งขันเอเชียนเกมส์ ครั้งที่ 15 ที่โดฮา ประเทศกาตาร์ และยังคว้าเหรียญทองโอลิมปิก ในการแข่งยกน้ำหนักหญิงรุ่น 53 กก. และทำลายสถิติโอลิมปิกท่าคลีนแอนด์เจิร์ก ด้วยน้ำหนัก 126 กก.
เก๋จบบริหารธุรกิจบัณฑิต มหาวิทยาลัยนอร์ทกรุงเทพ ปี 2551และย้ายไปจังหวัดเชียงใหม่ เพื่อศึกษาต่อ
แต่ในการแข่งขันโอลิมปิก 2012 ที่ลอนดอน ประเทศอังกฤษ ไม่ได้เข้าร่วมแข่งขัน เพราะไม่ผ่านเกณฑ์การคัดตัวที่ทางสมาคมยกน้ำหนักสมัครเล่นแห่งประเทศไทยได้กำหนดไว้ ซึ่งเจ้าตัวก็บอกว่าไม่ได้ติดใจอะไร
เกียรติ วัธนเวคิน
เกียรติ วัธนเวคิน (17 พฤศจิกายน พ.ศ. 2452 - 14 มิถุนายน พ.ศ. 2556) หรือ คู เส้เกี้ยน (丘細見) เป็นนักธุรกิจชาวไทยเชื้อสายจีนที่มีบทบาทในวงการธุรกิจของประเทศไทย เป็นประธานกิตติศักดิ์ของสมาคมฮากกาแห่งประเทศไทย ผู้ก่อตั้งธนาคารเกียรตินาคิน จำกัด (มหาชน) และบุกเบิกธุรกิจอุตสาหกรรมหลายสาขา อาทิ ธุรกิจการเงินและธนาคาร ธุรกิจผลิตและจำหน่ายน้ำตาลทราย ธุรกิจผลิตและจำหน่ายสุราในภาคตะวันออก ธุรกิจก่อสร้างทางหลวง ธุรกิจอสังหาริมทรัพย์ เป็นต้น
เกียรติ วัธนเวคิน เกิดที่ประเทศจีน เป็นบุตรของนายเซ็น และนางฮวย อพยพเข้ามาอาศัยที่จังหวัดฉะเชิงเทรา พร้อมกับมารดา เขาสำเร็จการศึกษาชั้นมัธยมศึกษาปีที่ 3 จากโรงเรียนฮั่วมิ้นกงลิบหักเหา (โรงเรียนหนองจอกพิทยานุสรณ์มัธยม)
เกียรติ วัธนเวคิน มีบุตรธิดา รวม 18 คน อาทิ
เกียรติ วัธนเวคิน เสียชีวิตเมื่อวันที่ 14 มิถุนายน พ.ศ. 2556 ด้วยโรคชรา โดยพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ โปรดเกล้าฯพระราชทานน้ำหลวงอาบศพ รับศพไว้ในพระบรมราชานุเคราะห์ และพระราชทานพระพิธีธรรมสวดพระอภิธรรม 7 คืน คือ วันที่ 15-21 มิถุนายน 2556 พร้อมโกศ 8 เหลี่ยม ณ ศาลากวีนิรมิต (ศาลากลางน้ำ) วัดเทพศิรินทราวาส
ซิสก้า
ซิสก้า () เป็นศิลปินคู่ดูโอสังกัดค่ายกามิกาเซ่ ในเครือของบริษัทอาร์เอส มีสมาชิก 2 คนได้แก่ พัฑฒิดา วงศ์โฆษวรรณ (มิน) และ ชลธร ปรัชญารุ่งโรจน์ (แจม)
คำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ"
ปัจจุบัน ซิสก้าได้หยุดทำงานเพลงชั่วคราว เนื่องจากแจม ขอพักงานเพลงชั่วคราวเพื่อเตรียมสอบเข้ามหาวิทยาลัย แต่ยังคงเป็นศิลปินของกามิกาเซ่อยู่ ส่วนมิน ก็ไปมีผลงานเพลงกับกลุ่ม สวีต ดี (SWEE:D) ในอนาคตทั้งสองอาจกลับมาร่วมงานกันอีก และต่อมาทั้งคู่ได้ถอนตัวจาก กามิกาเซ่ เนื่องจากได้ไปเรียนต่อ
ซินดาร์
ซินดาร์ (Sindar) คือชื่อเรียกเอลฟ์กลุ่มหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน คำว่า ซินดาร์ เป็นภาษาเควนยา ที่ชาวโนลดอร์พลัดถิ่นเรียกเอลฟ์กลุ่มนี้ มีความหมายว่า "ประชาชนสีเทา" เอกพจน์เรียกว่า "ซินดา" (Sinda) เอลฟ์กลุ่มนี้เป็นกลุ่มย่อยกลุ่มหนึ่งของเอลฟ์ในตระกูลเทเลริ ซึ่งเป็นตระกูลที่สามของพวกเอลฟ์ที่อพยพออกจากทะเลสาบคุยวิเอเนน บางครั้งก็เรียกชาวซินดาร์ว่า "เกรย์เอลฟ์" หรือ "เอลฟ์เทา"
เมื่อแรกเริ่ม ชาวซินดาร์ออกเดินทางจากทะเลสาบคุยวิเอเนนพร้อมกับเอลฟ์เทเลริกลุ่มอื่นๆ แต่เมื่อเดินทางมาเกือบจะถึงริมฝั่งมหาสมุทรใหญ่ ผู้นำของพวกเขาคือ เอลเว ซิงโกลโล หรือกษัตริย์ธิงโกล หลงทางหายไป พวกเขามัวแต่เฝ้าค้นหาติดตามผู้นำของตนอยู่ จนไม่ได้เดินทางข้ามมหาสมุทรไปพร้อมกับเอลฟ์กลุ่มอื่นๆ ในภายหลังจึงตั้งถิ่นฐานอยู่ในดินแดนริมมหาสมุทรใหญ่นั้นเอง แผ่นดินนั้นเรียกว่า เบเลริอันด์ และอาณาจักรของพวกเขามีชื่อว่า โดริอัธ ธิงโกลได้เป็นกษัตริย์ของพวกเขา โดยมีเทพีเมลิอัน ผู้เป็นเทพไมอาที่ตกหลุมรักธิงโกล อยู่เป็นราชินีของพวกเขา
เนื่องจากเอลฟ์กลุ่มนี้ไม่ได้เดินทางไปสู่แผ่นดินอามัน จึงไม่มีโอกาสเห็นแสงแห่งทวิพฤกษา พวกเขาจึงไม่ใช่คาลาเควนดิ อย่างไรก็ดี พวกเขาก็ยังไม่ใช่พวกอวาริ เขาได้รับแสงสว่างจากแผ่นดินอมตะผ่านทางดวงพักตร์ของเทพีเมลิอัน จึงมีความเฉลียวฉลาดและมีวิทยาการสูงกว่าเอลฟ์พวกอื่นๆ บนมิดเดิลเอิร์ธ ด้วยเหตุนี้พวกเขาจึงถูกเรียกว่า เอลฟ์เทา หรือเอลฟ์แห่งสนธยา แต่ส่วนพวกเขาเองเรียกชื่อตัวเองว่า "เอกลัธ" (Eglath) ซึ่งหมายถึง ผู้ถูกทอดทิ้ง